Cygnus Mass Simulator
Cygnus Mass Simulator bija ASV uzņēmuma Orbital Sciences bezpilota kravas kosmosa kuģa Cygnus masas makets, kas izmantots nesējraķetes Antares 110 pirmajā izmēģinājumu lidojumā. Cygnus Mass Simulator bija 5061 mm augsts alumīnija cilindrs ar diametru 2900 mm un masu aptuveni 3800 kg. Tajā iemontēti 22 akselerometri, 2 mikrofoni, 24 termopāri un 12 tenzodevēji. Pie tā atradās divi ISIPod Cubesat palaišanas iekārtas ar četriem nanopavadoņiem.